दुवै आँखा झर्ने गरी कुटपिट गर्नेलाई आठ वर्ष कैद, तीन लाख जरिवाना | Ujyaalo Online:: Nepal News, Nepali Samachaar
धादिङ - जिल्ला अदालत धादिङले एक जना व्यक्तिको दुवै आँखा झर्ने गरी कुटपिट गर्नेलाई आठ वर्ष कैद र तीन लाख रुपैयाँ जरिवानाको फैसला गरेको छ ।
जिल्ला न्यायाधीश उमेश कोइरालाको इजलासले सोमबार दुवै आँखा झर्ने गरी कुटपिट गर्ने थाक्रे गाउँपालिका–१ निवासी १७ वर्षीय एकेन्द्र भन्ने एकबहादुर खड्कालाई आठ वर्ष कैद गरी रु तीन लाख जरिवाना गर्ने फैसला गरेको हो ।
अभियुक्तबाट जरिवाना तिरेको रकम पीडितलाई दिने गरी फैसलामा उल्लेख गरिएको जिल्ला अदालतका स्रेस्तेदार उदयराज काफ्लेले बताउनुभयो । एकबहादुरले २०७४ कात्तिक १० गते त्यही ठाउँका ६६ वर्षीय रुद्रबहादुर परियारलाई कुटपिट गरेका थिए । पीडितलाई टाउकोमा पछाडिबाट कुटपिट गर्दा दुवै आँखा झरेको छ ।
रकम थोरै भयो आँखा जस्तो संबेदनसिल अङ नहुदा तीन लाख ले के हुन्छ र जेल सजाय ५बर्ष को हुनुपर्ने रकम १० लाख हुनुपर्ने ।
अँखा जस्तो संबेदनसिल अङ नहुदा तीन लाख रकम ले के हुन्छ र?जेल सजाय ५बर्स गरेर रकम १०लाख हुनुपर्ने हो।कम्सेकम पीडित लाई राहत हुने थियो।पिडक जेल मा खायर हस्टपुस्ट भयर बस्छ।
पाल्पा – बिहीबार बिहान पाल्पामा भएको बस दुर्घटनामा परि गम्भीर घाइते भएका तीन जनालाई थप उचारका लागि हेलिकप्टरबाट काठमाडौं लगिएको छ ।
तानसेन नगरपालिका –८, भालेवासमा भएको बस दुर्घटनाका गम्भीर घाइतेहरु विष्णुबहादुर मल्ल, उमामाया रेग्मी र बिमला पराजुलीलाई काठमाडौंको वीर अस्पतालमा पठाइएको जिल्ला प्रहरी कार्यालय पाल्पाले जनाएको छ । अन्य घाइतेहरूको लुम्बिनी मेडिकल कलेज, प्रभास तानसेनमै उपचार भइरहेको छ ।
दुई वटा बस आपसमा ठोक्किँदा २६ यात्रु घाइते भएका थिए । तानसेन बाट नेपालगञ्जका लागि छुटेको लु १ ख ८१२७ नम्बरको बस र भैरहवाबााट बाग्लुङगका लागि छुटेको लु १ ख ७२७२ नम्बरको बस तानसेन ८ भालेवास निरको घुम्तीमा ठोक्किएका थिए ।